El sistema informàtic de les farmàcies es col·lapsa per l'augment de vendes abans de l'euro per recepta\nLes vendes de fàrmacs s'han incrementat aquest mes de juny un 15% respecte al mateix període de l'any passat. Els ciutadans han anticipat la compra per estalviar-se l'euro per recepta, que entra en vigor aquest dissabte\nLARA BONILLA Barcelona 22/06/2012 17:02\nEn els últims dies s'han format cues de gent, sobretot pensionistes i malalts crònics, a les farmàcies que han aprofitat per comprar medicaments abans de l'entrada en vigor de l'euro per recepta. Segons ha explicat el president del Col·legi de Farmacèutics, Jordi de Dalmases, a data d'avui s'han incrementat un 15% les vendes respecte al mateix període de l'any passat.\nAixò ha provocat que durant les últimes hores el sistema informàtic que gestiona les receptes s'hagi col·lapsat i hagi estat temporalment fora de servei, segons han explicat els farmacèutics consultats.\nEl departament de Salut parla, en canvi, d'incidències puntuals.\n"Demà esperem que sigui un dia tranquil perquè la gent ja ha comprat els medicaments", explicava avui una farmacèutica.\nDissabte entra en vigor l'euro per recepta, que genera malestar als farmacèutics i inquietud als ciutadans. De pagar la taxa n'estan exempts 127.000 catalans. Per no perjudicar els malalts crònics, que són els que més medicaments consumeixen, s'ha establert un topall màxim de 61 euros anuals i, de mitjana, es preveu que els ciutadans pagaran 13 euros anuals.


Ràdio Balaguer - Finalitza amb èxit la cursa de la Diada de Térmens. La cursa ha adoptat diferents modalitats: Cursa de 10 kilòmetres, Ekiden, campionat de Policies i Bombers i Caminada Popular\nFinalitza amb èxit la cursa de la Diada de Térmens. La cursa ha adoptat diferents modalitats: Cursa de 10 kilòmetres, Ekiden, campionat de Policies i Bombers i Caminada Popular\nAquest dissabte al matí s’ha donat per finalitzada la 35a celebració de la cursa de Térmens, amb totes les modalitats que aquest any adoptava. Les inscripcions es varen tancar abans d’hora per què la participació havia arribat al seu màxim, amb un total de 400 persones inscrites.\nA les 9.00 del matí han donat la sortida a tots aquells participants a la caminada popular, sol mitja hora després, ho han fet aquells corredors que s’havien inscrit a la cursa de 10 kilòmetres, la ekiden i el campionat de Policies i Bombers de les Terres de Ponent. Totes les modalitats han arrancat des de la Plaça Catalunya del poble.\nPer tal de poder garantir en tot moment els protocols de seguretat que s’imposaven a causa de la Covid-19, els atletes sortien de forma escalonada, per tal de poder garantir la distancia de seguretat i en el àrea de sortida havia un control de temperatura que garantia que els corredors no superessin la temperatura decretada per part de l’organització.\nEn els 10 kilòmetres, en l’apartat masculí s’ha proclamat campió l’independent Lamin Bah amb un temps total de 32.43, seguit de Angel Martínez (FACVAC) amb un temps de 34.05 i en el tercer lloc Joan Lladós (AA Els Tres Tossals) amb 34.56. En l’apartat femení Núria Tilló (AA Xafatolls) s’ha proclamat campiona amb un temps de 38.46, seguida de RosaMari Carulla (Altan Wear) amb 39.51 i de Mireia Suñé (CE Mossos D’Esquadra) amb 41.24.\nPer últim, de curses cronometrades trobem el Campionat de Policies i Bombers de les Terres de Ponent, la classificació final ha quedat de la següent manera; en primer lloc amb un temps total de 35.32 Jordi Fernández ha quedat campió, seguit de Francesc Marsol amb 37.40 i de Alexandre Valentí amb 38.30, pel que fa l’apartat femení ha quedat campiona Mireia Suñé que ha set l’única representació femenina en aquest apartat.\nAquest any s’ha incorporat en la cursa una nova modalitat Plogging, que es podia incloure en la caminada i en la cursa. A la vegada que fomentes l’esport, també estàs afavorint al medi ambient, recollint la brutícia abandonada i ajudant al ecosistema. Aquesta variant es proposa com una experiència única, per compartir de la natura amb persones que també l’estimen.


"El ventre del mar", la nova pel·lícula d'Agustí Villaronga, que compta amb la participació de TV3, ha estat seleccionada per participar a la 50a edició del Festival Internacional de Cinema de Rotterdam (IFFR).\nProtagonitzada per Roger Casamajor, Oscar Kapoya i Muminu Diallo, s'inspira en un text d'Alessandro Baricco que tracta sobre com l'ànima humana fa front als conflictes.\n16/04/2021 - 17.42\nEl film "El ventre del mar", escrit i dirigit per Agustí Villaronga, ha estat seleccionat per participar en la nova secció Harbour de l'IFFR, que se celebrarà entre el 2 i el 6 de juny. Rodat íntegrament a Mallorca el mes d'agost passat, és una producció de Testamento i La Perifèrica Produccions i compta amb la participació de TV3. La pel·lícula també ha estat seleccionada per participar en la secció oficial de la 43a edició del Festival de Moscou.\nBasada en fets reals, la pel·lícula s'inspira en el capítol que porta el mateix títol de la novel·la "Oceà mar", en què l'escriptor italià Alessandro Baricco pretén entendre com s'enfronta l'ànima humana als conflictes. L'argument gira entorn de l'horror que viuen durant dies i dies 147 homes confinats en un rai a la deriva al mig del mar. Aquest naufragi va ser immortalitzat pel pintor francès Théodore Géricault en el famós llenç "El rai de la Medusa", conservat al Museu del Louvre.\n"El ventre del mar" no només narra un terrible fet real ocorregut durant la colonització del Senegal, sinó que posa el focus en molts conflictes actuals, com les tensions racials sorgides als Estats Units i l'abandonament que viuen moltes persones per la crisi econòmica arran de la Covid-19, i és una referència inevitable als moviments migratoris del Mediterrani.


Condemnat a 23 anys de presó per acabar amb la vida de la seua parella en Vinaròs\nL'ara condemnat va tallar en trossos el cadàver i el va enterrar en una fossa de Tarragona\ndimarts, 16 de març 2021 - 21:55h\nTé l'obligació d'indemnitzar amb 91.000 euros a la mare de la víctima | Pixabay\nLa secció segona de l'Audiència Provincial de Castelló ha condemnat a 23 anys de presó per un delicte d'assassinat, amb els agreujants de gènere i de parentiu, a l'home acusat de matar en 2019 a la seua parella en Vinaròs, en la comarca del Baix Segura (Castelló), fer trossos el cadàver i enterrar les restes mortals en una fossa en Ulldecona (Tarragona).\nLa sentència, que recull el veredicte de culpabilitat emés per part d'un jurat popular, li imposa l'obligació d'indemnitzar amb 91.000 euros a la mare de la víctima i amb 19.500 euros als germans.\nEls fets, segons la sentència, van ocórrer el 17 de febrer de 2019, quan l'acusat, juntament amb la seua parella, amb la que convivia en una casa de Vinaròs, van acudir després de sopar en sa casa amb uns amics a una discoteca, a on van mantindre alguna classe de discussió. Posteriorment van tornar a casa cap a les 4 o 4.30 hores, a on van continuar amb la discussió.\nDesprés d'això l'acusat se'n va anar de casa per a tornar a la discoteca sol, a on va acudir al poc de temps la seua parella després d'haver-se canviat de roba i de pentinat per a complaure-li. Cap a les 5.30 hores aproximadament van tornar de nou els dos a casa, anant la dona amb les seues facultats minvades per l'alcohol ingerit durant tota la nit i, una volta en este, l'acusat, «en la continuïtat de la seua posició dominant i masclista», va decidir posar fi a la vida de la seua parella.\nD'esta forma, segons la sentència, aprofitant-se de la superioritat que li suposava la seua notable complexió física i l'estat etílic que impedia a la seua parella articular una mínima activitat defensiva, va començar a colpejar-la violentament de manera abusiva i reiterada al cap i en diferents zones del cos.\nVa fer trossos el cadàver\nCom a conseqüència dels colps, la dona va patir lesions i un traumatisme cranioencefàlic i una col·lecció hemorràgica subaracnoidal esquerra que va acabar provocant la mort.\nL'acusat va eixir de casa i va tornar de nou a la discoteca. En hores posteriors, amb la finalitat de no ser descobert, sol o ajudat per algú, va procedir a tallar a trossos el cadàver de la dona en parts amb un objecte tallant, llis i esmolat, per a després conseguir traure el cos de la casa i poder desfer-se d'este.\nD'esta manera, va introduir les huit parts resultants dins d'unes bolses de plàstic, que va traslladar en un vehicle fins a un paratge inhòspit d'una finca rústica situat en el terme municipal d'Ulldecona (Tarragona) paral·lela al traçat de l'autopista AP-7, a on va enterrar el cos en una fossa que va cobrir amb pedres i enderrocs.\n"Ryanair estrenarà en maig una nova ruta d'estiu entre Alacant i Bremen" "Més de 2.500 contagis per coronavirus durant les últimes 24 hores en Espanya"


“Tot pot ser art a la vida, si ho mires bé” - Noticias QUADERNS - El Periódico Mediterráneo\n“Tot pot ser art a la vida, si ho mires bé”\nLA PARAULA. Aina Garcia va presentar el llibre a Benicarló. -\nés jove i busca el seu lloc a la vida. Aina Garcia Carbó (Castelló, 1993) ha desgranat l’experiència vital pròpia en ‘Rere la paraula’, el seu primer poemari on es reivindica i que acaba de presentar-se a València i a Benicarló, la ciutat natal de son pare, el poeta Manel Garcia Grau.\n--Des de quan recorde la necessitat d’escriure?\n--Recorde el fet d’escriure des de molt menuda. Cronològicament és difós. El fet de traçar, de dibuixar les paraules a un paper en blanc, per què sí, de fer un dibuix expressant el que sigue... Sempre ha format part de mi.\n--El pare/la pèrdua, la mare/la força, la llum/la foscor, a través i ‘Rere la paraula’, com diu el títol del teu primer poemari… Expliquens eixes dualitats, i el perquè.\n--A la vida, sempre hi ha dos pols que es superposen sobre totes les coses, i després, ens fan i deixen veure tota la gama de cromatismes que hi són al mig, i la van formant. És evident llavors que, per a mi, el pare i la pèrdua fossin la mort i la perdició, com si res més hi hagués a la vida, i tot hagués acabat així. Per l’altra banda, sempre he tingut el referent de la mare com la força més potent de totes, capaç de demostrar i demostrar-se constantment que encara ens queda molt a fer, i que es fa amb ganes. El mateix em passa amb les dues altres dualitats que menciones. Cal veure les coses des de totes les perspectives possibles per poder jugar amb totes les cartes.\n--Al llibre, cita a son pare i a Miquel Martí i Pol, però suposem que hi ha més referències en la seua literatura. Quines són?\n--Si parlem de literatura, és clar que tinc moltes referències. Molts i moltes escriptores han passat per les meues mans i per els meus ulls, i m’han descobert moltes i tantes coses... I em segueix passant. Citar llavors, algú més que a un altre, em pareix una tasca massa difícil. No obstant, ara que se’m pregunta sí que hi ha algú que, literàriament, de la mateixa manera que els autors que menciones, m’ha marcat. Ramon Guillem, l’escriptor qui ha fet el pròleg del llibre, sempre ha sigut un pilar ferm on recolzar-me, alhora que un fort bufit per seguir endavant i no frenar-me en la literatura. A ell li dec el fet de progressar en el fet d’escriure, des del començament, quan ja es sabia que alguna cosa escrivia, fins ara, anys després que, amb tot, he publicat. Em va animar a escriure més encara, a escriure tot, i més, i em va ajudar a millorar-me, es va mantenir al meu costat per a que en aquest tema, mai em sentís sola. Ha sigut llavors, un pilar essencial en el que és la meua trajectòria.\n--Dona, poeta, mestra, jove, lectora àvida, escriptora activa i viatgera. Com veu la literatura que li és contemporànea, la de la seua generació?\n--Més que veure, sento la literatura de la meua generació ben contextualitzada en els temps que corren. Cada autor i cada autora, plasma d’una manera o d’una altra les seues situacions per les que va vivint, o les possibles que li agradarien, etc. i va mostrant, alhora, camins i diferents caràcters, dels que vaig aprenent. És a dir, cadascú plasma el seu punt de vista de com és la vida, i com la va passant, i aquest fet em sembla del tot didàctic, alhora que divers i molt interessant. Animo per tant tothom a que escriga, ben segur que hi ha moltes coses que d’aquest fet es poden aprendre i poden valer –tant per al propi/a escriptor, com per als lectors que ho rebem-.\n--I el panorama literari en valencià en general?\n--Com no sóc crítica literària encara, i no m’he llegit tot el que aquesta suposa, faig menció del que conec. Haig de dir que penso que la producció literària en valencià em pareix prou activa, es mou, i és un fet que agraesc, ja que fa que em senti recolzada i una més. M’agradaria que així fos sempre, i que anés en augment.\n--Creu que la creativitat es porta als gens? El cognom, pesa?\n--En un primer moment, quan era menuda i no sabia què em passava –amb aquesta necessitat d’escriure-ho tot- ni com ho feia, pot ser sí que pensava en el fet de que es portés als gens, ja que era l’única cosa que em pareixia explicable. Amb tot però, haig de dir que, la creativitat és, i que tothom en té –seria un error pensar el contrari-. El que cal reforçar és la pròpia creativitat de cadascú i cadascuna, és a dir, cada visió que cadascú té del món i la seua manera d’interpretar-ho, siga com siga, és i ha de ser respectada. Tot pot ser art, si ho mires bé, a la vida. El cognom és un fet. Estic orgullosa de tenir unes arrels fortes, d’haver-me pogut absorbir totes aquelles coses per les que he viscut, i que han passat a casa –coses, que des de fora s’han vist altament recompensades (Premis Literaris amb el nom del pare, una Escola, una Biblioteca Municipal, etc.). Amb tot, tinc una herència, per dir-ho d’alguna manera, i es nota, però em refermo en el fet de continuar per mi mateixa, sense oblidar qui sóc. És a dir, tinc una herència darrere meu, però qui escriu i qui viu és i sóc jo mateixa.\n--El llibre s’endinsa en la pèrdua, en l’anhel de l’impossible, arreplegant el testimoni i el compromís del pare, en un diàleg constant...\n--El llibre recull les meues etapes vitals, des dels 13 anys, i llavors la meua manera de comunicació amb el pare era aquesta. Pot ser que, el fet de prolongar aquest diàleg m’ajudés i em fora necessari, i és que em va ajudar molt poder seguir veient-lo –en poemes seus, i inclòs en els meus versos-. L’únic que he fet al llibre és mostrar aquest camí que ell va saber mostrar-me.\n--Escriu per necessitat?\n--Escric per necessitat i damunt, per què m’agrada fer-ho. És un repte també veure’s al paper, expressar les coses, jugar en les paraules de totes les formes possibles... És un plaer, que és per què hi ha hagut sempre una necessitat darrere, i amb això, he aprés a millorar-me i a treballar-ho. He aprés a gaudir encara més sobre el fet d’escriure.\n--Va dir a la recent presentació a Benicarló, a la biblioteca Manel Garcia i Grau, que el llibre sorgeix en un moment de foscor, de tristor profunda… però té vàries etapes: Alba, Migdia i Crepuscle. Quin és el camí que vol traçar amb l’obra?\n--Sincerament, quan va sortir l’ocasió de publicar, l’obra en sí no estava formada. Tenia un col•lectiu de poemes i a poc a poc, vaig anar constituint l’obra. Amb tot, quan vaig començar a juntar els poemes, em vaig adonar d’alguna cosa que encara no sabia del tot (per què sempre m’havia vist estàtica en una mateixa situació personal): i és que la vida és una progressió, que sempre creixes, que sempre avances. Amb la creació de l’obra em vaig donar compte de la meua evolució, i de que realment ja havia sortit, i em van venir genials les paraules del pare, qui sempre m’ho havia estat dien --i m’ho diu--, pareix que els sentiments que va reflexar en el seu moment en vers, foren a propòsit. Així, l’obra és un cant agònic per totes les coses que pareix que no tenen llum, però també una progressió que va del negre al blanc, on es veu que, amb el temps i la lluita personal, les coses maduren i passen, i passen també, a formar part de tu. H


Marigó s'ofereix a fer de mitjancer entre els Lauren tancats i els treballadors - Diari de Girona\nMarigó s'ofereix a fer de mitjancer entre els Lauren tancats i els treballadors\nL'Ajuntament de Blanes admet que veu amb preocupació la situació i el futur de les sales de cinema\nEls cinemes Lauren de Blanes, el darrer dia amb les sales obertes. carles colomer\nEls cinemes Lauren de Blanes, el darrer dia amb les sales obertes.\nLa nit del passat 15 de gener els cinemes Lauren de Blanes van oferir la seva última sessió. Un cartell de "tancat per reformes" durant "una setmana", anunciava el final de la presència de les sales en un dels cinemes més rendibles de les comarques gironines i deixava els 10 treballadors en suspens.\nL'excusa de les reformes llavors ja no se la creia ningú i la setmana passada es confirmava la notícia. Els Lauren tenien uns deutes que no han pogut assumir i Catalunya Caixa s'ha quedat el cinema.\nL'Ajuntament de Blanes no hi pot fer res, però també en surt perjudicat perquè, segons va valorar l'alcalde Josep Marigó, "veiem el tema amb una doble preocupació". "Ens preocupa la situació dels treballadors i ens preocupa el tancament per l'abast d'uns cinemes que fa 13 o 14 anys que funcionen i que feien un servei a una població de 200.000 habitants", va explicar referint-se als espectadors que venien de poblacions veïnes com Calella, Tossa, Lloret de Mar i fins i tot de Vidreres o Arbúcies. "Aquí teníem una força territorial d'atracció que era un element més per venir a Blanes".\nEl consistori no té notícies sobre la situació actual dels cinemes però "el que sí puc dir és que, amb els contactes que tinc, m'ofereixo, si fa falta, a mitjançar o ajudar entre empresa i treballadors", va anunciar Marigó en unes declaracions que avançava Nova Ràdio Lloret. "Evidentment, l'Ajuntament té una posició molt limitada i no sabem com acabarà aquest procés", va dir en referència a l'embargament per part de Catalunya Caixa dels cinemes.\nTot i això, va insistir que "estic a la disposició de les dues parts per si en alguna cosa podem donar un cop de mà com a Ajuntament".\nEl tancament es viu amb tristesa a Blanes i es desconeix qui n'acabarà sent el futur propietari, o si deixarà de ser un cinema com a tal. De rumorologia n'hi ha molta i fins i tot algunes fonts apuntaven que descendents de l'empresari de Blanes Francesc Giralt, titular de l'antic cinema Marian, estarien interessats a recuperar les sales. ?Altres fonts també parlen de ?l'interès de terceres empreses de cinema.


Two-Bedroom Apartment Baccelli 1 Montaione Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMontaione, Montaione, Itàlia\nSobre Two-Bedroom Apartment Baccelli 1\nSi el que està buscant és per un hotel ben situat a Montaione, no busqui més enllà de Two-Bedroom Apartment Baccelli 1. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Montaione. Per anomenar algunes de les comoditats de l'hotel, hi ha habitació familiar, instal.lacions de barbacoa. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, TV satèl•lit/cable, cuina americana, nevera, renta vaixelles a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Sigui quina sigui la seva raó per visitar Montaione, el Two-Bedroom Apartment Baccelli 1 és el lloc perfecte per una estimulant i emocionant escapada.\nCal que informeu el Two-Bedroom Apartment Baccelli 1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


És necessari registrar-se per comprar?\nSi, és necessari.\nQuè passa si una vegada pagada la comanda no es compleix alguna condició, és a dir, algun producte s’endarrereix o no està disponible?\nSempre es farà l’esforç per a que això no passi. Tot i així, si finalment el termini d’entrega és superior al estimat o un producte no està disponible podrà fer l’anul·lació o substitució on-line, i es donaran els següents casos:\n- Podrà substituir el producte per un altre, que li sigui suggerit o que vostè esculli dins de tota la base de dades. Per això, haurà d’escollir l’opció “substituir” de la dreta del producte i seleccionar un de nou.\n- Podrà anul·lar el producte, seleccionat el botó “eliminar” que apareixerà a la dreta del producte.\n- Podrà anul·lar la comanda completa, polsant l’opció “anul·lar comanda completa”.\nQuan es podrà sol·licitar una anul·lació o substitució?\nSempre que s’hagi sonat un dels casos anteriors i que el producte que vol substituir no hagi estat rebut al magatzem. Per la resta de devolucions, haurà de contactar amb el departament d’atenció al client. Les devolucions de diners a clients, es realitzaran en un termini màxim de 72 hores des de la confirmació de la recepció de la comada.\nQuins avantatges té registrar-me?\nUna vegada registrat no hauràs de tornar a ompli les dades d’enviament cada vegada que realitzis una compra. També estaràs al dia de les nostres promocions exclusives, descomptes i moltes més coses que et puguin interessar.\nÉs molt senzill, tens dues opcions, fent clic a “Registrar-me” o directament en el segon pas del procés de compra, una vegada hagis escollit els productes que vols comprar.\nSi has oblidat la teva contrasenya, a “Identificar-me” polsa el botó “He oblidat la meva contrasenya”. Només hauràs d’escriure el teu e-mail i automàticament rebràs un correu electrònic amb les instruccions per a que puguis canviar la teva contrasenya per una de nova.\nUna vegada registrat, com puc modificar les meves dades?\nAccedeix a “El meu compte” i polsa el botó “Editar dades”. Pots modificar totes les dades que vulguis, inclosa la contrasenya. Al finalitzar, no t’oblidis de polsar el botó “Enviar”.\nPer pagar la meva, pots utilitzar la teva targeta de crèdit (VISA, MasterCard, American Express) o dèbit (4B o 4B Maestro), així com realitzar un ingrés mitjançant transferència bancària al número de compte 0081 7724 63 0001193729 o paypal.\nEls preus tenen inclòs l’IVA?\nL’empresa està radicada a Canàries, no és territori d’aplicació d’IVA. Segons l’article 11 de la llei 20/1991 de IGIC, declara exempts d’impostos les entregues enviades amb caràcter definit a la Península, Balears, Ceuta, Melilla, CEE o tercers.\nEl termini màxim d’entrega són 10 dies hàbils, depenen del destí. El termini d’entrega aproximat de la comanda no variarà normalment. Tot i així, si aquest fet succeís, li seria comunicat al client per correu electrònic o telèfon.\nPuc fer alguna indicació a l’adreça d’entrega?\nSi, sense cap inconvenient, es pot fer les indicacions que es creguin adequades per a que la comanda arribi sense problemes al destí.\nEs realitzen entregues a Apartats de Correus?\nA l’adreça d’entrega que ens hagis indicat, sempre que sigui zona euro continental. Recorda que, si vols, pots afegir una adreça d’entrega diferent a l’adreça del comprador. Això és molt útil en els casos en els que vulguis fer un regal, si passes més temps a la feina que a casa teva o si estaràs una temporada fora de la residencia habitual.\nQuins són les despeses d’enviament?\nLes despeses d’enviament depenen de l’import total de la teva compra i del lloc on es realitzi l’entrega.\nQuè he de fer si m’arriba l’article defectuós?\nlavidacollage es fa càrrec de les despeses derivades de l’entrega al client del producte defectuós, sempre que el client realitzi una reclamació dins els 7 dies següents a la data de factura.\nGarantim la satisfacció total del client. Si vostè no es troba totalment satisfet amb la seva compra on-line, vostè pot retornar la comanda no utilitzada a la seva caixa original basat a les normes descrites a continuació. Té el dret a retractar-se de l’acord de compra fins als 14 dies després de la data d’entrega. No disposarà d’aquest dret en els articles personalitzats.\nTots els articles han de tornar-se sense usar, amb les etiquetes originals, instruccions d’us, garantía i altres etiquetes i embolcalls i en el seu embalatge original. Si els articles retornats sota aquest dret no estan en condicions de revenda, no acceptarem la devolució.\nNo m’arriba la comanda. Què faig?\nPer comprovar l’estat de la teva comanda, entra a “el meu compte”. Allà hi trobaràs totes les comandes que has realitzat fins al moment l’estat de cada una d’elles.


LES ÀVIES - La Baula\nSegons un estudi de la Universitat de Utah les dones van anant desenvolupant períodes vitals més llargs (més enllà de la menopausa) per l’efecte evolutiu que significa contribuir en la cura dels nets i netes. De fet, som de les poques espècies que té àvies i avis perquè han aportat al llarg de la història de la humanitat un recolzament a les mares que ha afavorit l’evolució de l’espècie humana.\nAquest estudi ens ha fet reflexionar, com hagués estat l’evolució del món sense aquesta figura? Com s’hagués configurat la societat? Com ens ho faríem ara sense els avis i àvies de les nostres criatures? En aquestes reflexions, pensem no només en l’efecte de la cura i atenció dels fills quan els pares estan treballant sinó també posant en valor el llegat cultural, històric i familiar que transmeten les àvies i els avis. Així, ens trobem que la figura de les àvies i els avis és un figura cabdal en moltes famílies perquè aporten, per una banda, cura i atenció als infants quan els seus pares treballen però també perquè aporten un model educatiu diferent del dels pares de les criatures, aporten saviesa, coneixement i memòria històrica i familiar i, sobretot, un vincle molt potent amb els seus nets i netes basat en un amor mutu.\nEn la relació amb les netes i els nets, les àvies tenen un menor nivell d’exigència del que tenien en l’educació dels seus fills, és per això que la relació sovint és molt més relaxada i permissiva. Aquest fet, que a vegades com a pares ens amoïna, no ha de suposar cap problema, perquè els infants poden entendre perfectament que existeixen regles i normes diferents segons els contextos i les circumstàncies, per tant, aquesta permissivitat no s’ha de veure de forma negativa, sinó com un element més per a l’enriquiment personal i desenvolupament dels infants. Pensem que existeix un benefici mutu en la relació de les àvies i avis amb els nets, ja que tots dos gaudeixen d’una relació privilegiada, diferent, que els aporta noves visions i coneixements sobre la vida, que els reafirma i aporta una bona dosi d’autoestima, tant en creure en les pròpies capacitats de les àvies com en el reforç de la construcció de la pròpia identitat dels infants, estimats pel que són i amb unes bones arrels familiars des d’on créixer.\nAra bé, aquesta relació sempre ha de ser vista com un privilegi que tenim en l’actualitat (moltes famílies i infants no poden gaudir-ne per moltes raons diferents) i mai com una obligació per part dels avis i àvies. Si els traiem la voluntat d’aquesta aproximació i cura dels seus nets, convertint-la en obligació, els estem posant una càrrega que va en detriment de la qualitat de la seva relació. Segons l’Institut d’Estadística espanyol, l’11% dels avis donen de dinar diàriament als seus nets i netes i un 17% en tenen cura tot el dia en èpoques de vacances. Donem-hi valor, no només pel benefici que ens aporten per cuidar dels nens quan anem a treballar, sinó per la riquesa que aporta a àvies i nets aquesta relació, pel vincle que es crea i pel llegat i memòria que aporten als nostres fills i filles.


L'Ajuntament de Sagunt ha millorat els accessos i voltants de les instal·lacions dels camps de Xulla\nL'alcalde i la regidora delegada de Patrimoni i Contractació van comprovar la finalització dels treballs que s'han realitzat en els accessos dels camps de futbol\nL'alcalde de l'Ajuntament de Sagunt, Sergio Muniesa, i la regidora delegada de Patrimoni, Laura Casans, han comprovat la finalització dels treballs de millora de l'accés i dels voltants de les instal·lacions dels camps de Xulla. Aquesta actuació s'ha inclòs en el contracte anual de repavimentacions de la delegació de Manteniment, la inversió del qual serà de 500.000 euros i que va ser adjudicat per la Junta de Govern el passat mes de novembre.\nSergio Muniesa ha explicat que “amb aquesta actuació hem completat les millores que hem realitzat en les instal·lacions dels camps de Xulla. Una vegada finalitzada la inversió en els vestuaris amb el II Pla d'Ocupació, hem millorat l'accés i la superfície que envolta les instal·lacions.”\nAmb l'adjudicació del contracte anual de manteniment s'han realitzat actuacions en la zona de Baladre, en el carrer Churruca, en el carrer Vicent Andrés Estelles, la calle Poeta Llombart, a més d'altres actuacions en el carrer Castelló, en l'avinguda Suècia de Almardà, l'asfaltat del carril bici en el carrer Tamarindos i la zona de Boulevard i també l'asfaltat en els carrers Quart i Quartell, entre d'altres.\nEn el Port de Sagunt també es realitzaran més labors d'asfaltat una vegada concloguen les obres en la plaça Primer de Maig que s'estan realitzant amb el Pla d'Ocupació Conjunta de les Administracions, a més també s'actuarà en les zones més antigues del Port de Sagunt, concretament en un tram del carrer Progresse, tal com va informar en el seu moment el regidor delegat de Manteniment, José Luis Martí.


El comú d’Escaldes té clara la situació al Madriu: “No permetrem que hi hagi una carretera” - Altaveu el diari digital d'Andorra\nEl comú d’Escaldes té clara la situació al Madriu: “No permetrem que hi hagi una carretera”\nLa cònsol escaldenca admet que d’una vegada per sempre s’ha de posar punt i final als dubtes que sempre han perseguit el pla de gestió i que volen “ajudar” els cortalans a què el seu patrimoni “estigui ben cuidat”\n26/07/2020 (20:40 CET)\nEscaldes ostenta la porta 'natural' principal de la vall reconeguda com a patrimoni per la Unesco. ARXIU\nEl comú d’Escaldes, amb l’actual majoria socialdemòcrata al capdavant, té clar que “no permetrem que hi hagi una carretera” al Madriu. La cònsol escaldenca, Rosa Gili, espera que durant aquest mandat es resolguin una vegada per sempre els dubtes que sempre hi ha hagut al tomb del pla de gestió de la vall emparada per la Unesco i es deixi més clar que mai què s’hi pot fer i què no. Gili ha explicat que la posició del seu grup ha estat sempre molt clara i que no s’ha mogut ni un mil·límetre pel fet que ara hagin assumit la direcció comunal. Al setembre hi hauria d’haver avenços.\nPreguntada per la proposta de pla de gestió que hi hauria sobre la taula -segons que va dir el cònsol major de Sant Julià, Josep Majoral- i que prohibeix per norma general l’accés rodat a la vall del Madriu-Perafita-Claror, Gili ha explicat que ara per ara sols s’ha mantingut una trobada entre tots els actors implicats, i que malgrat que no hi ha una posició fixada és obvi que “no permetrem que allí es faci una carretera”. Saben a Escaldes que pel fet de tenir la porta principal d’accés a la vall potser els tocarà liderar una mica més que d’altres comuns, però també ha vist algun canvi de sensibilitat amb les noves corporacions i que tot plegat s’apropa més als posicionaments que ja avalen els socialdemòcrates.\nProposta per prohibir l’accés rodat i motoritzat a la Vall del Madriu\nEn tot cas, cert és que les que les majories demòcrates a Escaldes haurien obviat, s’haurien tret de sobre com haurien pogut, la problemàtica. Això canviarà. “Ho treballarem bé” i “li donarem la importància de país que amb el lavel de la Unesco” la vall té. La “bona predisposició” de tots els interlocutors per tancar d’una vegada per sempre la qüestió hi és. També caldrà fixar posicions o deixar les coses clares als cortalans, amb els quals Gili admet que no ha parlat des que ha arribat al consolat. Té previst fer-ho. “Volem ajudar-los a què tot el seu patrimoni estigui en bon estat”. La cònsol ha recordat que la vall en gran mesura és patrimoni privat però integrat en un projecte superior. Per tant “estarem al seu costat”.


Nova col·lecció de l'Observatori del Paisatge: presentació del llibre Paisatge i participació ciutadana | Notes de premsa | Observatori del Paisatge\nNova col·lecció de l'Observatori del Paisatge: presentació del llibre Paisatge i participació ciutadana\n01/06/2010El llibre Paisatge i participació ciutadana inaugura la nova col·lecció de l'Observatori del Paisatge, "Documents", una col·lecció que es caracteritza pel seu format més àgil i breu que les publicacions de la col·lecció "Plecs de Paisatge".\nEl llibre ha estat coeditat amb la Direcció General de Participació Ciutadana del Departament d'Interior, Relacions Institucionals i Participació de la Generalitat de Catalunya i ha estat presentat a la seu d'aquest departament el dia 26 de maig.\nEl Conveni europeu del paisatge afirma que és fonamental que la població i l'Administració participin de manera conjunta en les decisions que afecten la protecció, gestió i ordenació del paisatge. Estableix que, per fer-ho possible, cal fomentar processos participatius. Malgrat tot, en l'àmbit de la planificació i gestió del paisatge, no existeix encara una metodologia participativa unànimement reconeguda i, ni tan sols, assajada. Per aquesta raó, es pot considerar que la participació ciutadana dels catàlegs de paisatge de Catalunya té un caràcter pioner i experimental. Precisament, aquest fet atorga un interès especial a la publicació Paisatge i participació ciutadana, que descriu els instruments de participació utilitzats en l'elaboració dels catàlegs de paisatge de Catalunya, en fa una valoració i estableix aspectes clau que cal tenir en compte a l'hora de dur a terme un procés participatiu d'aquestes característiques.\nLa publicació Paisatge i participació ciutadana s'ha editat en català i en anglès (pròximament disponible en línia). És gratuïta i es pot sol·licitar a l'Observatori del Paisatge de Catalunya (www.catpaisatge.net) .


com arribar al hotel Silver\nL’aeroport de Barcelona (BCN – EL PRAT) està situat a uns 15Km de la ciutat. Aquest aeroport té dues terminals la T1 que és la més gran i moderna i acull la majoria dels vols. La T-2 és l’antiga terminal però que també està en servei amb algunes companyies de Low cost com Ryanair o Transavia entre d’altres\nÉs important que et fixis bé en la teva terminal el dia de la tornada, ja que en cas d’equivocació podries perdre el teu vol.\nA l’aeroport pots agafar un taxi particular fins l’hotel, el servei d’autobusos AEROBUS o el tren:\nEn taxi: El preu d’aquest servei és d’uns 35-40 € i la durada del trajecte (sempre depenent del trànsit) és d’uns 35 minuts.\nEn Aerobus: A l’aeroport també hi ha un servei d’autobusos anomenat AEROBUS que realitza el trajecte des de l’aeroport fins a la ciutat cada 15 minuts. El preu del bitllet és d’uns 6 € per persona. Aquests autobusos surten des de cada terminal i van a la ciutat realitzant algunes parades. Si tú utilitzes aquest servei hauràs de baixar a la darrera parada que és la cèntrica PLAÇA DE CATALUNYA. Un cop allà pots agafar un taxi (donat que es troba a prop de l’hotel) o senzillament agafar el metro a la mateixa Plaça de Catalunya (Línia 3 color verd direcció “Trinitat Nova” i baixar a l’estació de FONTANA. (Només hi ha 3 parades entre Plaça de Catalunya i Fontana).\nL’estació de FONTANA està a 100 metres de l’hotel. El nom del nostre carrer és BRETÓN DE LOS HERREROS i està davant de la citada estació. Una vegada al nostre carrer veuràs cap al final del mateix (el carrer és molt curt) les senyeres de la façana de l’hotel.\nEn tren: Una altra opció és agafar a l’aeroport el tren que el conduirà a l’estació de Passeig de Gràcia, des d’on podràs enllaçar amb la línia verda del metro fins a l’estació de FONTANA (2 parades).\nHi ha un servei d’autobusos que combinats amb l’arribada dels vols realitzen el trajecte fins a Barcelona, concretament a la Terminal d’autobusos BARCELONA-NORD.\nEl preu és d’uns 15 € per persona i la durada del trajecte és aproximadament d’1h 30 min.\nUn cop arribis a l’estació podràs agafar un taxi o el metro a l’estació ARC DE TRIOMF línia 1 vermella (està molt a prop) i a PLAÇA DE CATALUNYA fer transbord a la línia 3 verda fins l’estació de FONTANA.\nAquesta estació (BARCELONA-SANTS) està situada dins de la ciutat a uns 3 Km de l’hotel.\nDes d’aquí pots agafar un taxi (el preu del trajecte pot oscil.lar entre els 8-12 €) o el metro LÍNIA 3 (verda) fins l’estació de FONTANA.\nSi vens en cotxe, el recorregut per arribar a l’hotel és molt sencill. Has d’arribar fins a l’encreuament de l’AVINGUDA DIAGONAL amb el PASSEIG DE GRÀCIA. Aquest encreuament és una plaça rodona amb un obelisc al mig que s’anomena PLAÇA JOAN CARLES I.\nUn cop aquí hauràs de continuar pel Passeig de Gràcia cap amunt (direcció muntanya). A uns 100 mts aquest passeig es fa més estret i es converteix en el carrer GRAN DE GRÀCIA. Segueix pujant per aquest carrer fins que vegis a mà dreta una estació de metro. És l’estació de FONTANA. A l’alçada d’aquesta estació hi ha un carrer que gira a mà esquerra i que és el carrer BRETÓN DE LOS HERREROS. En arribar al final del carrer (és molt curt) reconeixeràs l’hotel ja que veuràs les senyeres i la façana de la fotografia.\nRecorda: Tenim aparcament propi.


L’Estat garanteix els diners per als Jocs Mediterranis del 2018\nL’alcalde de Tarragona confia que la competició ajornada un any s’acabi fent\n3 min. Tarragona 09/02/2017 00:00\n651x366 Obres a les instal·lacions pels Jocs del Mediterrani 2017 a Tarragona / TJERK VAN DER MEULEN Obres a les instal·lacions pels Jocs del Mediterrani 2017 a Tarragona / TJERK VAN DER MEULEN\nEl govern espanyol es compromet amb Tarragona 2018. El nou president del Consell Superior d’Esports, José Ramón Lete, va assegurar que abans del mes d’abril signarà un protocol amb l’Ajuntament de Tarragona en què es concretarà quins recursos aportarà l’Estat per garantir que, finalment, els Jocs Mediterranis prosperin el 2018 després de quedar ajornats un any per falta d’aquest compromís econòmic.\nLa decisió d’ajornar els Jocs Mediterranis inicialment previstos per a aquest any és una mesura sense precedents en les competicions esportives que es va prendre al novembre, després d’una agonia de dos anys -el govern en funcions de Mariano Rajoy durant un any va decidir deixar l’assumpte per a la següent legislatura-. L’organització veia com la data dels Jocs s’acostava sense que l’Estat garantís el seu suport econòmic, o almenys no en les quantitats que des de Tarragona es consideraven necessàries, al voltant dels 13 milions d’euros.\nEl compromís del govern espanyol es va materialitzar ahir gràcies a una reunió celebrada a Tarragona, després de la qual el representant de l’executiu no va concretar cap xifra, però va assegurar que estaria “a l’altura” i que els Jocs “se celebraran”.\nLete fa pocs mesos que va rellevar al capdavant del Consell Superior d’Esports Miguel Cardenal, que va protagonitzar una agre enfrontament amb l’alcalde de Tarragona, Josep Fèlix Ballesteros, per les diferències de criteri sobre els Jocs. El nou interlocutor amb la ciutat va reivindicar ahir que els diners arribarien, ja fos inclosos en els pressupostos generals de l’Estat del 2017 i el 2018 o “per altres fórmules alternatives”.\nPrimers diners per a la piscina\nBallesteros va reconèixer que veia “la llum al final del túnel” i va descartar renunciar als Jocs, una opció que estava sobre la taula si no arribava el compromís del govern espanyol. La primera partida de recursos que s’han de desbloquejar són els tres milions anunciats al juny per la llavors vicepresidenta en funcions, Soraya Sáez de Santamaría, per finançar la piscina olímpica. L’Ajuntament, però, va avisar que la resta de diners no es poden ajornar gaire més perquè cal licitar les obres pendents quan falta menys d’un any i mig per a la nova data dels Jocs Mediterranis.\nLa firma del protocol amb l’Estat tindrà lloc abans de la visita del Comitè Internacional dels Jocs a Tarragona, prevista per a l’abril. Durant la reunió d’ahir es va acordar també la incorporació del govern espanyol al Comitè Organitzador. A la trobada hi van prendre part, a més del president del CSD i l’alcalde de Tarragona, el delegat del govern espanyol a Catalunya, Enric Millo; el president del Comitè Olímpic Espanyol, Alejandro Blanco, i el secretari general de l’organisme, Víctor Sánchez, que fa unes setmanes va ser nomenat director executiu de Tarragona 2018.\nMalgrat el suport dels governs tant del PSOE com del PP previs a la candidatura de Tarragona -tot i que sense un compromís per escrit amb una quantitat concreta-, l’Estat és, fins ara, l’administració que menys diners ha aportat a l’organització dels Jocs Mediterranis de Tarragona 2018, amb 3,4 milions d’euros. La Generalitat encapçala la llista de patrocinadors amb 14 milions, seguida de l’Ajuntament de Tarragona, amb 12, i la Diputació, amb 10 milions. També està pendent fer créixer l’aportació dels patrocinadors privats: dels 30 milions previstos inicialment, només 13 estan garantits.


La lliga dels ofesos extraordinaris - Diari de Girona\nLa lliga dels ofesos extraordinaris\ncallahan ruiz 18.07.2020 | 01:11\nLa lliga dels ofesos extraordinaris Diari de Girona\nContinuem tenint problemes amb els límits de l'humor i, encara més, amb la relació que hi ha entre la creació artística i la llibertat d'expressió, tot plegat una assignatura que, a aquestes altures de la partida, ens costa molt d'entendre i d'assimilar. L'últim episodi d'aquesta sèrie que sembla no tenir final l'ha protagonitzat l'humorista David Suárez ?o això diu ell?, que fa un any va ser denunciat pel pare d'una nena amb síndrome de Down per un acudit sexual sobre aquesta alteració genètica, publicat a Twitter, la xarxa social dels cunyats. La denúncia ja va ser desestimada l'any passat pel jutge del cas en considerar que l'acudit estava emparat en la llibertat d'expressió. No cal estudiar dret ni ser jutge per arribar a aquesta conclusió, però bé, hi ha gent que funciona a base de sentències. I ni així. Com deia, ara, la Fiscalia de Madrid sol·licita l'obertura del judici oral i una pena de presó d'un any i deu mesos, així com una multa de més de 3.000 euros, cinc anys d'inhabilitació per a l'exercici de professió en l'àmbit docent, esportiu o de temps lliure i la inhabilitació en les xarxes socials durant el temps de la condemna. Ja que hi són, també podrien haver demanat pena de mort; disposats a saturar els tribunals i a establir jurisprudència amb obvietats, ja no vindria d'una petició més. «¡Y dos huevos duros!».\nPel que fa a l'acudit, l'únic motiu de pes pel qual em sembla punible de veritat és que és dolent, però clar, estem disposats a obrir aquest meló? Tal com van les coses, no trigarem a jutjar la qualitat artística en els tribunals, un privilegi que creia exclusiu del públic i les audiències. De fet, l'humorista en qüestió ja va ser ajusticiat per l'empresa que el tenia contractat, el grup Prisa, durant els últims anys estendard del progressisme més purità del país, que el va fulminar com a col·laborador del programa de ràdio Yu, al poc d'esclatar la polèmica. El fet no deixa de sumar-se a altres tant o més polèmics com el del raper Valtònyc, els titellaires de Madrid o les noves pel·lícules de la saga Star Wars. Sí, ja sé que les noves aportacions a l'epopeia intergalàctica no han estat denunciades per la seva qualitat artística, però, seguint amb la mateixa regla de tres, podrien ser acusades per insultar la intel·ligència de tota una generació. Ara que aquesta lliga d'ofesos extraordinaris ha posat de moda censurar qualsevol classe de creació artística amb tesis nacionalsocialistes i saturar els jutjats amb collonades, potser si algú fa el pas, sona la flauta i les retiren de circulació. És com aquell que es convida a casa d'algú que pensa diferent d'ell per recordar-li, de manera continuada, que està en el bàndol errat, una cosa que es veu quasi cada dia a les xarxes socials. Pensava que n'hi havia prou d'ignorar-los o, seguint amb el símil 2.0, bloquejant-los, però vist que l'ofensa, avui, és motiu suficient per denunciar, potser m'ho penso.\nTemuera Morrison fitxa per la segona temporada de «The Mandalorian».


Inici -> Autor / David Hare: 1 llibres\nDavid Hare (Bexhill, 1947) és, juntament amb Harold Pinter i Tom Stoppard, un dels dramaturgs anglesos més importants que han sorgit en aquests últims 50 anys. Combina l’autoria de peces teatrals amb la direcció escenica i la faceta de guionista i director cinematografic; també ha traduit i adaptat obres clau de la dramatúrgia universal. En els seus inicis va compaginar l’escriptura i la direcció amb la interpretació, i és cofundador de la Portable Theatre Company.\nEntre les seves obres originals destaquen Knuckle (1974), Plenty (1978), The Secret Rapture (1988), Skylight (Celobert, 1995), Via Dolorosa (1998), My Zinc Bed (‘El meu llit de zinc’, 2000) o The Vertical Hour (2006), per citar només uns quants títols de la seva abundant producció.\nEl tractament de les tensions personals, socials i polítiques del seu temps és una constant en la seva obra, on, defugint per sistema les histories de bons i dolents, el rigor analític sempre conviu amb el distanciament ideologic.\nDavid Hare resideix a Londres i és director associat del National Theatre des de 1984.


El passat 27 d’Octubre del 2020 va tenir lloc l’Assemblea General de l’AMPA, volem agrair la presència i participació telemàtica dels 23 participants, famílies, direcció i antics membres de la Junta. Volem recordar que la participació de tothom és important i que tothom pot aportar durant tot el curs.\noctubre 26, 2020 by Nani Hernandez · Comentaris tancats a Halloween, mòmies i teranyines fetes a mà\nFiled under: Ampa, Extraescolars culturals i tallers\nUs convidem a fer un petit Taller de Halloween a casa durant aquesta setmana.\nAquí teniu un tutorial molt senzill on us expliquem què necessiteu i els passos a seguir.\nAnimeu-vos i ens passeu les fotos a: extraescolarsitallers@ampasafahorta.org, per veure com us ha quedat.\nAMPA Sa-Fa Horta\nTags: A casa, Entreteniment, Halloween, tallers\nGràcies per la vostra comprensió i col·laboració. La Junta d’AMPA\nsetembre 17, 2020 by Xavier Climent · Comentaris tancats a Engeguem màquines!!!!\nDesprés de l’estiu, les famílies tornem a l’escola on afrontem un inici diferent, al que tots ens hem d’adaptar. Un inici on tal com ens suggereix el lema de l’escola d’aquest any “Enciende tu luz” hem de ser positius i donar exemple tant dintre com fora de l’escola amb les nostres accions. Si ho fem així ajudarem a fer que tot vagi endavant.\nDes de la Junta d’AMPA us volem dir que estem ja treballant per poder donar-vos el millor servei i posant en marxa les diferents activitats.\nAquest inici de curs no ens tindreu físicament a l’AMPA Oberta però podeu contactar pels diferents mails de les comisions:\ni us respondrem al més aviat possible.\nForça família SAFA, endavant curs!!!\nTags: benvinguda, Inici Curs, lema


Besalú | Visites i racons - Girona Experience\nLa vila comtal de Besalú conserva un conjunt patrimonial jueu únic a Catalunya: un Micvé del segle XV i vestigis de una sinagoga del segle XII.\nA 1966 Besalú va ser declarada Conjunt Històric i Artístic Nacional i des de aquell moment s’hi ha fet una magnífica recuperació patrimonial. Carrers irregulars adaptats a la orografia de la vila, arcs, escales, cases de pedra i el més impressionant pont romànic que travessa el riu Fluvià i dóna accés al nucli urbà.\nBesalú encara guarda l’encant del temps en que va ser cap d’un comtat molt pròsper i poderós, els seus metges jueus tenien fama internacional i la seva aljama va arribar a comptar amb el 15% de la seva població.\nLa vila està emplaçada en una zona alta a on conflueixen els rius Fluvià i Capellades. El seu nom en llatí Bisuldunum es refereix a una Fortaleza entre dos rius, el seu caràcter estratègic, el va fer ja des de la època dels celtes i els ibers un lloc rellevant.\nDurant més d’un segle, des de la mort de Gifré el Pilòs fins la mort de Bernat III al 1.111, Besalú va ser cap de un comtat independent de gran prosperitat.\nEl 4 d’octubre de 1264, Jaume I el Conqueridor atorga un privilegi a la comunitat Jueva de la vila per a construir una sinagoga a la plaça dels jueus ( les restes d’aquesta es varen trobar al 2005 al costat del Micvé).\nAquesta rellevància de la vila es veu recompensada pel rei Pere IV al 1342 declarant la separació de l’aljama de Girona a la que sempre havia estat supeditada. Però la bonança no va durar més de 50 anys fins que amb les persecucions de 1391 comença la decadència de tot el món jueu català.\nA Besalú però fins l’any 1415 no es van separar el jueus de la resta de la població amb la butlla Etsi doctores gentium de l’anti-papa Benet XIII.\nEs crea el call al voltant de la sinagoga a on es varen tenir que traslladar tots el jueus, des de aquest moment el món jueu va anar marcint-se fins quasi desaspareixer.


CORRUPCIÓ, DIVINA PARAULA. - Sandra Bruna\nCORRUPCIÓ, DIVINA PARAULA.\nAutor: Sandra Bruna Thursday 9 May 2019\nPaz Castelló, autora ja de 4 novel·les, torna amb una nova, La llave 104, també reivindicativa, on una dona torna a ser la protagonista. El poder, l’èxit i els diners sembles ser enemics de l’honestedat i molts dels que arriben a tenir-ho tot es tornen corruptes, i més quan es tracta de política, on tothom lluita per mantenir la seva cadira, destacar, i no precisament pel treball en equip. Paz Castelló ha escrit una espectacular novel·la de suspens, amb una trama d’intriga amb el seu segell inconfusible. La seva protagonista, Virginia Rives, entra en el món de la política, es veu atrapada en aquesta xarxa i és capaç de qualsevol cosa per tal de satisfer la seva ambició, reinventar-se a si mateixa i escapar del seu passat. Un passa difícil, òbviament, el qual vol oblidar i demostrar-se a si mateixa que pot ser una altra persona. Descobreix que significa ficar-se de ple en aquest món i com costa controlar aquest sentiment de “voler més”, al mateix temps que aprèn que en política els plans mai surten com un espera, especialment quan els interessos els marquen els diners i el poder.\nÉs una novel·la que destapa la corrupció política i per això resulta incòmoda de tractar, però que, a la vegada, fa reflexionar al lector sobre el que ha passat en aquesta última dècada en el nostre país i sobre els límits que tenim els sers humans per poder controlar una cosa tan incontrolable com l’ambició. Penso que és un llibre que pot agradar a un públic molt ampli i on la Paz, després de viure una experiència en aquest món polític, ha tornar a ser valenta per posar blanc sobre negre, i expressar allò que els partits polítics poden arribar a fer per aconseguir objectius personals i no comuns, que es com hauria de ser però no és el cas. Les respostes a quasi totes les preguntes estan fora de perill rere els panys que obra la clau 104… O potser no.\nAdmiro a la Paz per moltes coses, ja que és una lluitadora nata, algú que persegueix els seus somnis perquè sap que es poden complir. Una dona valenta, carismàtica, i les seves obres no escapen d’una visió crítica del món. Mantenen el perfecte equilibri entre el misteri i la sensibilitat, difícil de trobar en el panorama editorial actual. Per aquesta raó, mereix que cada vegada trobem un espai per aquesta veu diferent, addictiva, a la qual t’enganxes una vegada l’has conegut. Feliç per poder compartir una nova aventura amb ella, i que espero que els lectors gaudiu i recomaneu per tal de poder seguir creixent en el món editorial, la qual cosa no és fàcil, però almenys té aquest ingredient positiu de fer allò que a un li agrada, i la Paz fa el que li apassiona i això es nota en cada una de les seves obres.


recomana.cat - Crítica de l'obra: Billy Elliot. El musical. | El claqué minaire del Billy per Andreu Sotorra\nA la pàgina d'internet de la productora SOM Produce, artífex de l'espectacle «Billy Elliot», la crida era més que suculenta per a pares i mares intrèpids que somien en convertir els seus fills, si no en estrelles de la gespa, almenys en estrelles de l'escenari. L'avís deia això: «Busquem nens d'edats compreses entre els 8 i els 13 anys, amb formació en ballet clàssic, que desitgin convertir-se en artistes professionals i protagonitzar “Billy Elliot, el musical”».\nAixò d'“artistes professionals” té la seva ironia, tal com està el pati, però la resposta, si algú ho dubtava, va ser més que massiva. La desigualtat, al segle XXI, teòricament, ja no és tan marcada com explica la coneguda història de «Billy Elliot», popularitzada i feta mite sobretot a través del cinema amb el film estrenat l'any 2000 i dirigit per Stephen Daldry.\nEl resultat de la crida de SOM Produce es va constatar després d'un càsting inicial i dos anys de formació —amb interrupció forçosa pel coronavirus— en col·laboració amb l'Escola Coco Comín i dins de la franquícia creada expressament per a «Billy Elliot», amb una dotzena de professors. La resposta final va ser i és de 60 nois i noies que formen part del repartiment de l'espectacle distribuïts en 5 torns de 12 per cada funció, per respectar les limitacions horàries i “laborals” dels infants en les arts escèniques. Al seu costat, hi ha 30 intèrprets adults, 10 músics en directe i 25 tècnics.\nDesprés dels èxits dels espectacles estrenats a Londres, Nova York i Madrid (aquí s'hi va estar tres temporades i es va arribar als 750.000 espectadors), la producció estrenada a Barcelona al Teatre Victòria cedit pel seu titular, el Mago Pop, ha omplert les primeres funcions amb l'aforament gairebé al complet i encara més després de l'ampliació al 100%, aixecades les restriccions, fins al punt que s'ha ampliat una funció especial dominical de migdia amb la intenció de facilitar l'accés més familiar. Això sí, una advertència per a futurs espectadors: cal mirar bé les tarifes de les localitats perquè són de 5 estrelles per amunt, des de 28€ la més econòmica (amb visibilitat reduïda a l'últim amfiteatre fins a una escala que arriba a 74€ per a les primeres files de platea). La productora dóna pistes d'aquestes tarifes elevades i poc habituals en un espectacle teatral de Barcelona quan diu que el muntatge de «Billy Elliot» té un pressupost inicial de 4 milions d'euros.\nLa història del fill de miners del comtat de Durham, 11 anys, orfe de mare, criat amb una àvia que de jove volia ser ballarina i que ara comença a perdre el cap, passa en un poble rural del nord-est d'Anglaterra, en els temps de la Dama de Ferro, Margaret Thatcher, amb el tancament de moltes de les mines i les butxaques buides dels minaires per l'atur i el cost de la vida. Sembla una història del segle XIX per la seva foscor però, de tan recent, anys vuitanta del segle passat, encara es pot dir que va passar “ahir” mateix en el país europeu del preBrexit.\nLluny de l'aparent ensucrament del musical «Billy Elliot» aquest no escatima un llenguatge groller quan cal, en boca dels minaires, fruit de la indignació col·lectiva pel tràngol del tancament de les mines, i només possible en una cultura social on la crítica al poder, corona inclosa, és admesa com a garantia de l'ADN. Com a mostra, l'escena que per aquests verals plens de prejudicis es consideraria irreverent i que, en canvi, allà —o a l'escenari— no s'està de desitjar «Mort a la Maggie!», pobra Thatcher.\nDe la boxa al ballet clàssic hi ha un salt tan metafòric com radical. El brivall Billy és descobert per la senyoreta Wilkinson que és qui ha de cavar fort, com si baixés a la mina, per convèncer el pare i la família de Billy de les aptituds artístiques per al ballet que té amagades el noi.\nL'avantatge de la versió musical de «Billy Elliot» és que els espectadors —veterans o primerencs perquè no hi ha dubte que és un espectacle per a tots els públics— poden entrar al teatre coneixent per la pel·lícula quina és la trama, què s'hi cou i quin és el desenllaç. El ganxo de la composició musical d'Elton John el deixarem, per ara, per als que coneixen el músic del seu temps.\nSi bé els protagonistes són els intèrprets infants que es posen en la pell de Billy Elliot —una autèntica troballa en tots els casos que per al cronista només permet donar testimoni del que li toca a la seva funció—, no s'ha d'oblidar que el muntatge musical també té la fortalesa dels intèrprets adults, l'actriu Natalia Millán, en el paper de la senyoreta Wilkinson, o l'àvia de Billy, interpretada per Teresa Guillamón.\nDurant dues hores llargues, l'espectacle és total, per la trama, per la història, per la música, per les intervencions solistes, per la interpretació coreogràfica coral, pels números de claqué amb aires de mina i per la sòlida companyia que en cap moment marca una línia divisòria entre la capacitat escènica dels intèrprets veterans i la dels més joves que hi debuten, per a alguns, amb una evident prometedora trajectòria de futur.\nA «Billy Elliot», però, contràriament del que passa en altres musicals, els espectadors no surten amb una peça als llavis taral·lejant-la perquè el potencial de «Billy Elliot» és el contingut social de fons, la lluita de Billy per aconseguir el seu somni i per convertir-se en un ballarí professional... precisament, com deia al principi, tal com ho promociona la productora del musical en la crida que fa, quan demana nens candidats de 8 al 13 anys per al càsting, que vulguin ser això, “professionals”. I és que sempre hi ha un nou temps perquè neixi una nova estrella. (...)


Jennifer Lopez escull un vestit de núvia per al seu look de after party\nDefinitivament el look de Jennifer Lopez en els Golden Globes 2020 va ser un dels més comentats de la nit i, sospitem, que serà un dels més recordats de la història dels premis. La nominada a Millor Actriu va arribar a la catifa vermella amb un extravagant vestit strapless amb un immens llaç en color verd, daurat i faldilla blanca. Es va tractar d’un disseny d’Alta Costura part de la col·lecció que es va presentar en el xou de Beijing de la casa de moda francesa i que va combinar amb un pentinat que va recordar al seu personatge Marisa Ventura a Maid in Manhattan.\nJennifer Lopez va escollir un vestit d’Alta Costura de Valentino per a la cerimònia dels Golden Globes 2020.\nEn poc temps, el look de JLo es va fer viral i no per les millors raons. L’actriu no va figurar en les llistes de millors vestides però, sens dubte, va guanyar la competència de memes. En general, el sentir de les persones que no van trigar a expressar la seva opinió en les xarxes socials és que la cantant lluïa com un regal.\nSi bé l’actriu no va rebre tan bones crítiques per la seva look com per la seva actuació en Hustlers, Jennifer Lopez no anava a deixar que la nit s’acabés sense donar amb un encert d’estil i l’after party va ser el seu moment de reivindicar-se. de\nLopez va assistir, al costat del seu promès l’ex beisbolista Alex Rodríguez a la festa que va oferir la famosa agència de talents, CAA, amb un vestit blanc que a més de salvar la nit, també es perfila com una molt bona alternativa per a aquelles que estiguin en la recerca d’un vestit de núvia, així com ella que està pròxima a casar-se i potser va ser un dels models que va aconseguir en el procés de selecció per a look amb el qual caminarà a l’altar.\nEs va tractar d’un disseny de Zuhair Murad amb top màniga llarga de puntes, llaç al coll que queia al llac del seu tors, plomes en els punys, faldilla llarga transparent i uns shorts de tir alt sota que va combinar amb unes sandàlies blanques de plataforma i clutch de el mateix color.\nJennifer Lopez i Alex Rodríguez arribant a l’after party de l’agència CAA després dels Golden Globes 2020.\nCom pentinat, Jennifer va portar una mitjana cua alta que queia en ones perfectes, amb el qual va aconseguir donar-li una aura sesentera a l’look.\nva ser així com Jennifer Lopez va aconseguir sortir airosa després de l’faux pas que va ser el vestit que va portar per a la cerimònia del premi hores abans. Amb un estilisme sensual i romàntic amb el qual va ballar tota la nit.\n← ‘Lavender By the Bay’ d’East Marion s’expandeix a l’oest, on plantés una segona granja de lavanda a Calverton\nDeterminants i perfils de la participació laboral a Colòmbia en el període 2002-2013 * →


Apartamento en el Malecon Santo Domingo República Dominicana - Ofertes d'hotels amb els MILLORS DESCOMPTES EN LÍNIA\nAve. George Washington no. 365, Santo Domingo, Santo Domingo, República Dominicana, 10205 - Veure al mapa\nMés informació sobre Apartamento en el Malecon\nConvenientment situat a Santo Domingo, Apartamento en el Malecon és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartamento en el Malecon, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Wi-Fi gratuït en totes les habitacions, casino, transport hotel/aeroport, habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, aire condicionat, escriptori, balcó/terrassa, insonorització a cada habitació. L'hotel ofereix instal.lacions fantàstiques, incloses centre esportiu, piscina exterior, spa, massatge, per ajudar-vos a relaxar després d'un carregat dia a la ciutat. Si buscau un allotjament còmode i adequat a Santo Domingo, faci de Apartamento en el Malecon la vostra llar.\nCal que informeu el Apartamento en el Malecon de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 400 USD per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Milers d'iranians protesten a Teheran contra el règim per haver abatut l'avió\nLes forces armades admeten que van disparar contra l'aparell "per error"\n6 min. Nova York 11/01/2020 19:58\n987x555 Iranians a les protestes contra el règim aquest dissabte a Teheran recordant amb espelmes les víctimes de l'avió abatut\nIranians a les protestes contra el règim aquest dissabte a Teheran recordant amb espelmes les víctimes de l'avió abatut / EFE/ABEDIN TAHERKENAREH\nFARNAZ FASSIHI (NEW YORK TIMES)\nMilers de persones s'han manifestat aquest dissabte al vespre a Teheran per protestar contra "les mentides" del règim dels aiatol·làs, que inicialment havia assegurat que l'avió ucraïnès que es va estavellar dimecres a la capital iraniana havia patit una fallada tècnica, i aquest dissabte ha admès finalment que un míssil de les seves forces armades el va abatre per error. Dijous, el govern del Canadà i el dels Estats Units ja havien plantejat aquesta hipòtesi basant-se en informació d'intel·ligència. Al sinistre van morir 176 persones: tot el passatge i tota la tripulació de l'avió.\n"Mort als mentiders!" i "Mort al dictador!", han clamat els manifestants, segons vídeos difosos a les xarxes socials. "No teniu vergonya!", deien d'altres. La gent s'ha concentrat amb espelmes i flors a les places públiques i davant les universitats. Allà els manifestants han titllat la Guàrdia Revolucionària d'"incompetent" i de ser "la vergonya de la gent". Alguns fins i tot han demanat la dimissió del líder suprem del país, l'aiatol·là Ali Khamenei. La protesta ha acabat amb càrregues de la policia.\nبه من نگو فتنه‌گر.. pic.twitter.com/2VcnZ81TTZ\nEls sectors més conservadors i partidaris del règim també han acusat les autoritats iranianes a les xarxes socials d'haver enganyat l'opinió pública sobre la causa que va fer caure l'avió d'Ukraine International Airlines, en què 78 dels passatgers eren iranians, sobretot joves que anaven al Canadà per cursar estudis de postgrau. Fins i tot l'agència de notícies iraniana Fars, que és molt pròxima a la Guàrdia Revolucionària, ha informat sobre les manifestacions d'aquest dissabte a Teheran, cosa que és totalment inusual ja que acostuma a amagar qualsevol protesta que té lloc al país contra el règim.\nSegons Fars, els manifestants han entonat lemes contra les autoritats i fins i tot han estripat fotografies del general iranià Qasem Soleimani, l'assassinat del qual, el 3 de gener a l'Iraq pels Estats Units, ha desencadenat l'actual crisi. "És fonamental que els que han ocultat la veritat a l'opinió pública durant les últimes 72 hores siguin responsabilitzats", diu l'agència. Així mateix destaca que "cal investigar els individus, els mitjans de comunicació, els polítics i els militars que van parlar sobre el sinistre de l'avió durant les últimes 72 hores. Si sabien la veritat i van dir falsedats deliberadament o van intentar amagar-la per algun motiu, han de ser processats, independentment del càrrec que ocupin", afegeix.\nEls militars admeten l'error\nLes forces armades iranianes han reconegut aquest dissabte al matí, amb un comunicat difós a la televisió estatal, que van abatre amb un míssil l'avió ucraïnès que es va estavellar prop de Teheran. Han recalcat, però, que ho van fer "involuntàriament i per un error humà" perquè l'aparell va sobrevolar una base militar de la Guàrdia Revolucionària amb "una altura i posició de vol d'un objectiu enemic" en un moment de "situació molt delicada i de crisi", ja que poques hores abans l'Iran havia atacat amb míssils dues bases nord-americanes a l'Iraq i esperava una possible ofensiva com a resposta dels Estats Units.\nEl president iranià, Hassan Rouhani, també ha reconegut els fets. "Una investigació interna de les forces armades ha conclòs que lamentablement míssils disparats a causa d'un error humà van fer que l'avió ucraïnès s'estavellés i que 176 persones innocents morissin. Les investigacions continuen i es processarà [el responsable] d'aquesta gran tragèdia i imperdonable error", ha escrit a Twitter.\nAquesta tarda de dissabte el comandant de les forces aeroespacials de la Guàrdia Revolucionària, Amir Ali Hajizadeh, ha comparegut a la televisió, ha assumit personalment la responsabilitat de l'incident i ha assegurat que preferiria "estar mort". Ha detallat que l'aparell va ser identificat erròniament com un míssil de creuer i va ser abatut: "L'operador tenia només 10 segons per prendre una decisió. Va haver-hi una errada en el sistema de comunicació i va prendre aquesta terrible decisió". El responsable militar també ha assegurat que les seves forces van sol·licitar reiteradament que es tanqués l'espai aeri iranià als avions civils, però no ha sabut especificar per què les autoritats no ho van fer.\n651x366 El general iranià Amir Ali Hajizadeh, durant la seva intervenció a la televisió per explicar per què l'avió va ser abatut per error / IRINN / AFP El general iranià Amir Ali Hajizadeh, durant la seva intervenció a la televisió per explicar per què l'avió va ser abatut per error / IRINN / AFP\nEl vicepresident per a operacions de vol d'Ukraine International Airlines, Igor Sosnovsky, ha assegurat que l'avió "no es va desviar" de la seva ruta programada. Aquesta afirmació contradiu la versió de les forces armades iranianes, que indiquen que l'aparell va sobrevolar una base militar i això hauria causat la confusió. Sosnovsky també ha dit que va ser "totalment irresponsable" que l'Iran no tanqués el seu espai aeri dimecres, quan va dur a terme els atacs contra les bases nord-americanes. "Quan es fa la guerra, es fa el que es vol", ha etzibat.\nEl president d'Ucraïna, Volodímir Zelenski, també s'ha mostrat molt crític i ha reclamat una disculpa oficial de l'Iran i una compensació per a les víctimes. " Esperem de l'Iran garanties que la investigació serà completa i oberta, que portarà els responsables davant la justícia, que retornarà els cossos dels morts, pagarà una indemnització i oferirà disculpes oficials a través dels canals diplomàtics", ha dit el mandatari en un comunicat. Així mateix, ha exigit que l'equip de 45 experts que Ucraïna ha enviat a l'Iran tingui ple accés a la informació sobre l'incident i al lloc on va passar la tragèdia.\nEl primer ministre del Canadà, Justin Trudeau, també espera que el seu país tingui un rol important en la investigació de l'incident, en què van morir 63 canadencs, i ha exigit "responsabilitats". "Continuem treballant amb els nostres socis de tot el món per assegurar que es dugui a terme una investigació completa, i el govern canadenc espera la total cooperació de les autoritats iranianes", ha afirmat, però també ha afirmat que és "un pas important" que l'Iran hagi reconegut els fets.\nTeheran ha assegurat aquest dissabte que enviarà les caixes negres de l'avió a França perquè siguin analitzades ja que, ha argumentat, no té la tecnologia adequada per avaluar les dades. Un altre gir de 180 graus en la seva posició inicial: abans s'oposava a la possibilitat que altres països participessin en la investigació.\n@ Copyright The New York Times\n"Surrealisme jurídic": l'actualitat en 8 tuits\nLa taekwondista iraniana Kimia Alizadeh fuig del seu país farta de l'opressió que pateixen les dones


La BMP 2019 dobla la seva oferta de continguts\nLa fira Barcelona Meeting Point 2019 dobla l'oferta de continguts i aposta per la gestió de xarxes\nComptarà amb quatre sales amb més de 50 conferències i més de 150 ponents\nper Redacció 01/10/2019 18:31h\nEl congrés Barcelona Meeting Point aposta per un augment de l'oferta de continguts | Barcelona Meeting Point\nLa Fira Immobiliària Internacional Barcelona Meeting Point celebrarà la seva 23ª edició del 16 al 19 d'octubre al Palau 8 de la Fira de Barcelona, situada a la Plaça d'Espanya de Barcelona. Organitzada pel Consorci de la Zona Franca de Barcelona, aquest any la fira ha apostat per augmentar la seva oferta de continguts, a través del BMP Congress, i el seu programa d'activitats de networking per a generar el nombre més gran possible d'oportunitats de negoci.\nEn aquest sentit, el BMP Congress 2019 comptarà amb el doble de sales de conferències, passant de les dues de l'any passat a les quatre d'aquest any. El Congrés Immobiliari constarà de més de 50 sessions on hi intervindran més de 150 speakers de prestigi nacional i internacional del sector immobiliari, els quals analitzaran i debatran els reptes de present i de futur que més preocupen el sector.\nEl congrés, en aquest sentit, tindrà quatre grans blocs relacionats amb les tendències i la innovació del sector (Innovation & Trends), la sostenibilitat i les Smart Cities, el Proptech i el Mediterranean Real Estate Fòrum, la gran novetat d'aquest any que presenta un programa que posarà el seu focus d'interès en la indústria immobiliària i urbana com a base fonamental per al desenvolupament econòmic de la regió Mediterrània.\nDins d'aquests grans blocs de continguts, els principals temes que es tractaran són: la transformació del sector immobiliari, la mobilitat, la inversió i la gestió immobiliària, i la inmologística i el sector residencial. A més a més, al BMP Congress també es parlarà sobre les últimes modalitats de co-living i co-working, les últimes tendències en retail, lloguer de vacances i reserves hoteleres, i els hubs urbans.\nUn dels aspectes més destacats de la fira és la importància que donarà el saló al networking (gestió de xarxes) internacional. Com el seu nom indica, el Barcelona Meeting Point té una feina molt destacada com a punt de trobada de referència del sector immobiliari que serveix per a atraure els grans inversors internacionals i a les empreses estrangeres que volen fer negocis a Espanya, per tal que coneguin als líders i li prenguin el pols al sector.\nLa fira també posa a l'abast per a les empreses una eina anomenada «Match & Meet». L'organització realitza un qüestionari previ a tots els visitants de la fira per a conèixer per endavant les seves necessitats immobiliàries i, en funció d'elles, els ha posat en contacte amb totes les empreses expositores que poden donar-los solució. D'aquesta manera els visitants de BMP poden contactar directament amb les empreses expositores en les quals estan interessades i gestionar una reunió durant BMP per a aprofitar al màxim la seva visita.\nComptarà amb una aplicació\nLa BMP comptarà amb una nova aplicació a l'abast dels assistents | BMP\nEl congrés també comptarà amb una nova aplicació que fomentarà la gestió de xarxes, els contactes i les reunions comercials. Totes les empreses participants podran contactar amb els assistents i speakers del BMP Congress que se celebra dins de la fira, a través d'un sistema de missatgeria instantània que està incorporada a l'App de BMP 2019.\nEl segon poble més ric de l'Estat és a Catalunya\nHistòrica multa a l'Hospital Sant Pau de Barcelona\nBarcelona Barcelonès Consorci de la Zona Franca


Què li ha passat a la teva pachira que ha perdut les fulles? – Garden Center Bordas\nQuè li ha passat a pachira que ha perdut les fulles?\nSi la vostra pachira ha perdut les fulles durant aquest hivern segurament ha estat per un excés de fred tot i estar a l’interior o excés d’aigua i humitat. Com a planta tropical li costa adaptar-se a temperatures baixes conjuntament amb excés de reg i humitat.\n1-Si ha perdut les fulles velles però està rebrotant és bon senyal:\nSi té un bon tamany de test no la canviarem, l’abonarem però no la regarem en excés\nSi el test és massa petit, esperarem el mes de maig per trasplantar-la i li procurarem un excel·lent drenatge i l’abonarem.\n2-Si ha perdut pràcticament totes les fulles i no està rebrotant:\nVigilarem que no tingui massa humitat, la abonarem i no la regarem normalment fins que no rebroti clarament\nCom podem saber si està morta? Fent una petita incisió a la pell de la planta si veiem saba i verdor es que està viva.\nSi et test és massa petit, esperarem el mes de maig per trasplantar-la i li p`rocurarem un excel·lent drenatge i l’abonarem.\nSi ha perdut pràcticament totes les fulles i no està rebrotant\nCom podem saber si està morta? Fent una petita incisió a la pell de la planta si veiem sabia i verdor es que està viva.\n← La kentia, planta d’interior per excel·lència.\nUno de los arbustos más bellos y más resistentes a nuestros jardines →


Experiència de Matilde Pulido\nJordi Gual, president de CaixaBank, enalteix la labor dels Voluntaris de ”la Caixa” d...\nExperiència de Lorenzo Berrazueta\nExperiència de Jordi Mendieta\nExperiència sobre el primer Dia del Voluntari Digital\nExperiència de Estela Mejide\nMalgrat les complicacions d'aquests últims mesos per a acabar el curs, els centres escolars han finalitzat les classes on-line i amb això els programes complementaris al currículum escolar. Gràcies a l'esforç dels voluntaris i a la col·laboració d'instituts, professors i alumnes, el programa “Finances per a Joves” ha pogut concloure les seves sessions en...\nExperiència de Javier Marín\nVoluntàrea: el teu racó de voluntariat\nEstem d’estrena! Us presentem una nova secció del web en què trobareu continguts exclusivament per a vosaltres, voluntaris.\nConnecta't al medi ambient!\nEl dia 27 de juny celebrarem el Dia Del Voluntari Digital amb una jornada al voltant del medi ambient. Per a poder gaudir del dia, adjuntem una guia detallada de com apuntar-te i participar en les iniciatives previstes.\nExperiència de Rafael Crespo\nCom cada any, arriba el Dia dels Voluntaris de ”la Caixa”, però aquesta vegada, serà una mica diferent. El dissabte 27 de juny tindrà lloc el primer Dia del Voluntari Digital, una trobada on-lin...\nEl voluntariat online amplia horitzons\nExperiència de Sònia Castan\nS'estan mostrant 61 - 80 de 199 resultats.


Què diu l'informe del Consell d'Europa sobre els presos independentistes?\nEl que diu l’informe del Consell d’Europa sobre els presos independentistes i que el govern espanyol i ERC obvien en els seus comunicats\nEl passat 3 de juny el Comitè de Drets Humans de l’Assemblea Parlamentària del Consell d’Europa va aprovar l’esborrany d’un informe que parla dels polítics catalans a la presó. L’informe, titulat Haurien de jutjar-se els polítics per declaracions realitzades en l'exercici del seu mandat? i redactat pel polític letó socialista Boriss Cilevics, es debatrà el 21 de juny a l'Assemblea Parlamentària de Consell d'Europa, que està formada per diputats i senadors dels 47 estats membres, i va suscitar interpretacions antagòniques a Espanya.\nEsquerra Republicana de Catalunya (ERC) va publicar un comunicat en què celebrava que el Consell d’Europa, una organització internacional que no té res a veure amb la Unió Europea i que es defineix com “la principal organització de drets humans del continent”, urgís a “Espanya alliberar els presos polítics catalans i retirar els càrrecs d'extradició contra els exiliats”.\nA l’altre extrem, el Ministeri d’Afers Exteriors va destacar en una nota de premsa que el Consell d’Europa havia avalat “l’actuació d’Espanya en relació amb els polítics independentistes catalans”. Analitzem l’informe per explicar què diu sobre cada part.\nL’informe avala l’actuació d’Espanya?\nEl Ministeri d’Afers Exteriors va publicar dijous una nota de premsa en la qual sostenia que el Consell d’Europa “avala l’actuació d’Espanya i reconeix que els polítics independentistes van actuar al marge de la constitució i de la legalitat”.\nEn el punt 96, l’informe argumenta que “l’aprovació de les ‘lleis de desconnexió’ [la del referèndum i la de transitorietat jurídica] i la celebració del referèndum van ser clarament inconstitucionals i van desobeir directament les ordres del Tribunal Constitucional”, encara que reconeix que, en la seva opinió, els condemnats “no eren violents o ‘tumultuosos’”, que “és possible que requerissin algunes sancions, per exemple [per] ‘desobediència’”, però que “les llargues penes de presó per 'sedició' semblen desproporcionades”.\nEn el punt 97, el relator reconeix que “els objectius dels polítics catalans empresonats i els mitjans utilitzats per ells eren clarament incompatibles amb la Constitució espanyola”, però subratlla que el seu informe no s’ocupa “de qüestions legals o polítiques més generals, com les condicions en què la secessió és o hauria de ser possible” ni aborda “la qüestió de l’autodeterminació, la integritat territorial i el dret de secessió” (en els punts 1 i 14).\nEl Ministeri també destaca que l’informe sosté que “Espanya és una democràcia vibrant, on impera una cultura de debat públic obert i lliure, i on la mera expressió de punts de vista proindependentistes no proporciona cap base per obrir una causa penal”. El punt A.8 de l’informe, on efectivament apareix la informació que destaca el Ministeri, també argüeix que “diversos polítics catalans van ser processats i finalment condemnats a llargues penes de presó per sedició i altres delictes, entre d’altres per declaracions realitzades en exercici dels seus mandats polítics”.\nEl plantejament de l’informe\nL’informe també reconeix al punt 53 que, “almenys oficialment”, els polítics catalans no van ser processats ni tan sols condemnats pel que van dir, sinó pel que suposadament van fer. I això dificulta, diu, l’elaboració i redacció de l’informe. Aquesta última reflexió, per exemple, no consta en el comunicat del govern espanyol.\nAl final del seu comunicat, l’executiu considera que l’informe “parteix d’un plantejament erroni, la presumpció que els líders polítics independentistes van ser processats per expressar les seves idees en l’exercici del seu mandat”. Un “prejudici”, diu el Ministeri, que “contamina tot el text”.\nEl text del Ministeri passa per alt alguns altres elements de l’informe que posen en dubte l’actuació de les autoritats espanyoles. El relator argumenta que la condemna dels exconsellers del govern català per malversació de fons públics “suscita alguns interrogants” (punt 89) i demana a Espanya que garanteixi que “la disposició penal sobre malversació de fons públics s’apliqui de manera que la responsabilitat sorgeixi només quan es puguin establir pèrdues reals i quantificades per al pressupost o els actius estatals” (punt 9.3.4).\nEl relator també demana a les autoritats espanyoles que s’abstinguin “d’exigir als polítics catalans detinguts que reneguin de les seves opinions polítiques profundament arrelades a canvi d'un règim carcerari més favorable o una oportunitat d’indult” (punt 9.3.5).\nA més, en alguns punts l’informe posa en dubte certs aspectes de la sentència de Tribunal Suprem del judici del procés. El relator argüeix que “queda la pregunta de per quins fets van ser condemnats exactament els exmembres del govern català, atès que l’organització d’un referèndum il·legal va ser explícitament despenalitzada i participar i fins i tot organitzar manifestacions pacífiques constitueix l’exercici d’un dret fonamental” (punt 96) i considera que “alguns passatges de la sentència de Tribunal Suprem semblen il·lustracions de la dificultat de justificar la presència de violència com exigeix el delicte de sedició” (punt 97).\nEl text qüestiona la interpretació que fa el Tribunal Suprem del delicte de sedició: “Es pot considerar que les protestes pacífiques estan ‘fora de les vies legals’ en el sentit de l’article 544 del Codi Penal (sedició)? Pot l’exercici d’un dret fonamental convertir en delicte greu simplement perquè moltes persones exerceixen el seu dret al mateix temps?”, Es pregunta el ponent. “Francament, no ho crec”, respon (punt 85). El relator també assenyala que les accions que el Suprem va considerar sedicioses “semblen estar molt lluny de la redacció de l’article 544, que exigeix, concretament, un ‘aixecament tumultuós’” perquè existeixi la sedició (punt 82).\nEl relator considera els delictes de rebel·lió i sedició “obsolets”\nEl relator també parla dels delictes de rebel·lió i sedició com a “obsolets i excessivament amplis per abordar el que en realitat és un problema polític que s’ha de resoldre per mitjans polítics” i assenyala que fer servir aquests delictes “pot ser contraproduent” (punt 98). En la seva opinió, “una interpretació tan àmplia del delicte de sedició, juntament amb la despenalització explícita de l’organització d’un referèndum il·legal, podria crear un problema de nullum crim, nulla poena sine lege”, una expressió llatina que significa que “no hi ha delicte ni pena sense llei” (punt 87).\nFinalment, l’informe demana “reformar les disposicions penals sobre rebel·lió i sedició de manera que no puguin ser interpretades en el sentit de desfer la despenalització de l’organització d'un referèndum il·legal o donar lloc a sancions desproporcionades per transgressions no violentes” (punt 9.3.1). Aquesta recomanació no queda recollida en el comunicat del Ministeri.\nEls líders independentistes són presos polítics?\nD’altra banda, el comunicat que va publicar ERC dijous recull les peticions que fa l’informe a Espanya (en el punt 9, a la pàgina 4) i parla d’un reconeixement de “presos polítics” que no és precís. En les seves primeres línies, el comunicat posa èmfasi en el fet que l’informe “admet que les i els líders independentistes empresonats són presos i preses polítiques”. Això no apareix de manera explícita en el text, que tampoc nega que ho siguin.\nL’informe cita la definició de presos polítics que apareix en la Resolució 1900 (2012) de l’Assemblea i apunta que “els polítics que siguin detinguts per haver fet declaracions en l'exercici dels seus mandats polítics que respectin els límits de la llibertat d’expressió estan compresos en aquesta definició i han de ser posats en llibertat sense demora” (punt A.6). Considera que, tot i que a Espanya “la mera expressió d’opinions” no és motiu de persecució penal, els líders independentistes van ser condemnats “entre altres per declaracions realitzades” durant els seus mandats polítics (punt A.8).\nA més, en el punt A.9, l’informe fa un seguit de recomanacions i peticions en general als Estats membre de Consell d’Europa. Entre elles cita l’alliberament “sense demora de tots i cada un dels polítics que compleixin amb la definició de presos polítics de l’Assemblea de conformitat amb la Resolució 1900”, sense fer cap referència explícita.\nEn les conclusions de l’informe, el ponent sosté que “les denúncies de violacions dels drets de defensa, la imposició injusta de la presó preventiva i els dubtes sobre la neutralitat dels tribunals que s’ocupen dels casos dels polítics catalans també poden ser rellevants”.\nQuè diu l’informe sobre l’indult?\nEl comunicat d’ERC afirma que l’informe “admet formats en la línia de l’amnistia”. La referència a l’amnistia no és explícita, però el relator demana “considerar la possibilitat d’indultar o alliberar de presó als polítics catalans condemnats, [...] considerar la possibilitat d’abandonar els procediments d’extradició contra polítics catalans que viuen a l’estranger” i “retirar els enjudiciaments restants també dels funcionaris de menor rang involucrats en el referèndum inconstitucional del 2017 i abstenir-se de sancionar els successors dels polítics empresonats per accions simbòliques simplement expressant la seva solidaritat amb els detinguts” (punt A.9.3).\nEn el punt 94, l’informe assenyala que “la delegació espanyola recorda [que] la llei exigeix el penediment dels presos que desitgin qualificar per un indult”. Això mateix ho va dir Pablo Casado fa uns dies i, com vam verificar aleshores, és ENGANYÓS.\nCom vèiem anteriorment, l’informe també demana a les autoritats espanyoles que s’abstinguin de “demanar als polítics que renunciïn a les seves conviccions polítiques a canvi de l’indult o de condicions penitenciàries més favorables” (punt 9.3.5). Així figura en el comunicat d’ERC, que no esmenta que l’informe afegeix que “se’ls pot exigir que es comprometin a perseguir els seus objectius polítics sense recórrer a mitjans il·legals”.\nEl diàleg polític com a solució\nFinalment, tant el Ministeri com Esquerra Republicana citen que l’informe apel·la a “entaular un diàleg obert i constructiu amb totes les forces polítiques de Catalunya [...] sense recórrer al dret penal” (punt 9.3.6). El que ERC no diu, i que sí que apareix en el comunicat del Ministeri, és que l’informe parla de “l’autoritat de l’Estat de dret” i del “ple respecte a l’ordre constitucional espanyol”. ERC tampoc esmenta que el ponent sosté que “potser el diàleg inclusiu i obert sigui un millor mitjà per convèncer el poble català que romandre a Espanya és el millor” (punt 98).\nPer fer aquest article, ens han ajudat:\nAlfonso Casasola, professor del Curs d’Expert en la Unió Europea de LISA Institute i diplomat en Dret Internacional\nAndreu Olesti, catedràtic de Dret Internacional Públic i Relacions Internacionals\nAquest article és fruit de la col·laboració entre Newtral i Verificat. La versió en castellà es pot llegir aquí.


Les cèl·lules tumorals segresten cèl·lules sanes per promoure la metàstasi - Institute for Bioengineering of Catalonia Les cèl·lules tumorals segresten cèl·lules sanes per promoure la metàstasi - Institute for Bioengineering of Catalonia\nLes cèl·lules tumorals segresten cèl·lules sanes per promoure la metàstasi\nfebrer 20, 2017 febrer 20, 2017 Notícies de recerca\nEn un estudi publicat avui a la revista Nature Cell Biology i impulsat per l’Obra Social ”la Caixa”, s’identifica la interacció entre dues proteïnes que permet que les cèl·lules canceroses utilitzin la força física de les cèl·lules sanes per escapar-se dels tumors i iniciar la metàstasi.\nLa metàstasi, responsable de la majoria de morts en pacients amb càncer, és el procés mitjançant el qual les cèl·lules canceroses se separen del tumor original i formen un tumor nou en altres òrgans o teixits del cos.\nEncara que al principi alguns tipus de carcinoma tenen una capacitat molt limitada per envair el teixit que els envolta, finalment troben el mecanisme per aconseguir-ho, i incrementen així l’agressivitat del càncer.\nUn equip d’investigadors, liderat per Xavier Trepat, professor d’investigació ICREA a l’Institut de Bioenginyeria de Catalunya (IBEC), ha identificat un mecanisme mitjançant el qual les cèl·lules canceroses aconsegueixen escapar-se del tumor per promoure la metàstasi. L’estudi, que s’ha publicat avui com a portada de la prestigiosa revista Nature Cell Biology, i que ha rebut l’impuls de l’Obra Social ”la Caixa”, revela que les cèl·lules tumorals poden reprogramar les seves veïnes sanes perquè aquestes les arrosseguin més enllà del tumor cap a altres teixits sans.\nFibroblast al servei de la invasió tumoral\nLes víctimes del segrest són els fibroblasts, un tipus de cèl·lula que s’encarrega de la síntesi i l’organització de la matriu extracel·lular. «Els fibroblasts són professionals del manteniment dels teixits sans i són capaços de crear túnels en els teixits i desplaçar-se a través seu. Utilitzen aquesta capacitat per restaurar els teixits quan patim una ferida», afirma Anna Labernadie, investigadora Juan de la Cierva a l’IBEC i primera autora de l’estudi.\nEls investigadors han descobert que les cèl·lules canceroses utilitzen la mobilitat dels fibroblasts per escapar dels tumors i desplaçar-se pels teixits. L’entorn del tumor, o estroma, modifica aquests fibroblasts i els utilitza per a la invasió. A partir d’aquest moment, els fibroblasts es dediquen a obrir pas a les cèl·lules canceroses, traçant camins a través de la matriu extracel·lular que envolta el tumor.\nTot i que aquesta interacció tumor-hoste ja s’havia descrit anteriorment, els investigadors de l’IBEC han demostrat que els fibroblasts no solament creen túnels més enllà de l’estroma, sinó que exerceixen forces físiques per arrossegar les cèl·lules de càncer a través d’aquests túnels, promovent la invasió directa de teixit sa. «És semblant a un tren que circula per un túnel: els fibroblasts són les locomotores i les cèl·lules canceroses els vagons», comenta Labernadie. Mitjançant les mesures de força, que s’han fet amb tècniques desenvolupades i patentades pel grup de l’IBEC, els investigadors han mostrat per primera vegada com els fibroblasts arrosseguen les cèl·lules de càncer fora del tumor per promoure la metàstasi.\nEl principal repte de l’estudi va ser identificar el mecanisme pel qual les cèl·lules canceroses s’adhereixen als fibroblasts per moure’s conjuntament. Es tracta d’una interacció biofísica entre dues proteïnes diferents, una localitzada a la superfície de les cèl·lules canceroses, l’E-cadherina, i una altra expressada a la superfície dels fibroblasts, la N-cadherina. «Aquestes proteïnes són ganxos d’escala nanomètrica que permeten unir les cèl·lules entre elles. Fins ara se sabia molt poc sobre aquesta interacció, de fet, no se’n coneix cap utilitat fisiològica», afirma Trepat.\nTot i la diferent naturalesa d’ambdues proteïnes, l’estudi revela que les unions entre cèl·lules de càncer i fibroblasts són igual d’eficients que les que s’observen entre les cèl·lules de càncer, cosa que posa en relleu que aquesta interacció atípica és molt més efectiva del que es pensava. «No és la primera vegada que s’observa una unió funcional entre dos tipus cel·lulars diferents, però ens ha sorprès la gran eficiència d’aquestes unions heterotípiques com a transmissores de força per a la invasió de càncer», comenta Trepat, també investigador de la Facultat de Medicina de la Universitat de Barcelona i del Centre d’Investigació Biomèdica en Xarxa de Bioenginyeria, Biomaterials o Nanomedicina (CIBER-BBN).\nDel laboratori a l’aplicació clínica\nEls investigadors han utilitzat cèl·lules i teixits obtinguts de pacients amb càncer de pell i de pulmó. «Hem identificat aquest mecanisme en tumors molt diferents, la qual cosa ens fa pensar que pot ser general», subratlla Trepat. «A causa del mal pronòstic que tenen els malalts de càncer que pateixen metàstasi, identificar els mecanismes que promouen l’avanç del tumor ens pot ajudar a trobar maneres per frenar-lo.»\nEl fet que la interacció identificada en l’estudi sigui específica del càncer la converteix en una diana terapèutica molt atractiva. El grup que dirigeix Trepat ja ha creat una aliança amb la farmacèutica Ferrer i la biotec Mind the Byte per dissenyar inhibidors d’aquesta interacció. «El problema de moltes teràpies contra el càncer és que no només eliminen les cèl·lules tumorals, sinó també les sanes. Estem treballant en el desenvolupament de molècules que inhibiran la progressió del tumor sense afectar el comportament fisiològic de les altres cèl·lules», comenta Trepat.\nAquesta investigació ha estat desenvolupada en el grup de l’IBEC Integrative Cell and Tissue Dynamics, liderat per Xavier Trepat en col·laboració amb el grup d’Erik Sahai del Francis Crick Institute de Londres. El projecte ha rebut finançament de diverses fonts, incloent-hi el MEIC (anteriorment MINECO), la Generalitat de Catalunya, l’European Research Council, l’Obra Social ”la Caixa”, les Accions Marie Sklodowska-Curie, la beca EMBO, el programa FP7, la Fundació La Marató de TV3 i la beca AXA Research.


ERC Vacarisses – Lloc web de la Secció Local d'ERC Vacarisses\nGràcies per visitar l’#eina, la pàgina web de la secció local d’Esquerra Republicana de Catalunya a Vacarisses, espai que vol ser un mitjà de comunicació entre el nostre partit i tots vosaltres i un canal independent d’informació de l’actualitat municipal de la nostra vila.\nA Esquerra Vacarisses estem treballant amb l’objectiu d’aconseguir que Vacarisses sigui el lloc on tots i totes estiguem orgullosos de viure, i a on tots i totes vosaltres a part de viure-hi pugueu participar en la vida municipal, per això hem d’arribar al major nombre de persones possibles i per aconseguir-ho hem de fer servir tots els canals de comunicació al nostre abast. En aquest sentit, aquest web, hi juga un paper fonamental, no només per difondre informació, sinó per fomentar el diàleg amb tota la bona gent que tingui ganes de millorar la nostra Vila.\nAquí hi trobaràs el nostre posicionament i notícies d’interès sobre l’actualitat política del nostre municipi, un espai on puguis donar la teva opinió i fer arribar les teves propostes.\nEsperem que aquesta eina et permeti conèixer amb més profunditat el projecte polític d’Esquerra Vacarisses i que t’animis a ajudar-nos a construir un futur més pròsper per al nostre municipi i el nostre país.